stanford-oval/wikipedia huggingface dataset:
Diklooribentseeni

Diklooribentseeni viittaa kolmeen saman aineen isomeeriin:
m-Diklooribentseeni
o-Diklooribentseeni
p-Diklooribentseeni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diklooribentseeni”, voi hakea sivunnimihaulla, laajalla sivunnimihaulla tai tekstihaulla.
Molkenmarkt

Molkenmarktia, vasemmalla kaupungin hallintorakennus Altes Stadthaus, jossa toimi aiemmin DDR:n ministerineuvosto.
Molkenmarkt on Berliinin kaupungin vanhin aukio. Se sijaitsee keskiaikaisen Nikolaiviertelin korttelin itäpuolella. Molkenmarktilla käytiin kauppaa jo 1200-luvun alussa, siis ennen kuin Berliinin kaupungista on edes mainintoja asiakirjoissa. Se menetti kuitenkin jo 1200-luvun lopussa kaupungin johtavan kauppapaikan aseman Neue Marktille eli uudelle torille, joka syntyi St. Marienkirchen luo. Aukion nimi oli pitkään Olde Markt eli Vanha tori, mutta 1600-luvun lopulla sitä alettiin kutsumaan Molkenmarktiksi. Nimi tulee luultavasti alasaksan myllyä tarkoittavasta sanasta Mollen ja liittyy siten läheiseen Mühlendammiin.
Molkenmarktin ympärille rakennettiin 1700-luvulla useita hienoja kaupunkitaloja, joista on kuitenkin jäljellä enää vain Schwerinin palatsi (Molkenmarkt 3). Muut purettiin 1930-luvulla Mühlendammin levennyksen tieltä tai ne tuhoutuivat sodassa. Aukio sai nykyisen hahmonsa 1960-luvun liikennejärjestelyjen seurauksena.
Mike Crapo

Mike Crapo
Michael Dean ”Mike” Crapo (s. 20. toukokuuta 1951 Idaho Falls, Idaho) on yhdysvaltalainen republikaanisen puolueen poliitikko ja lakimies.
Crapo syntyi Idaho Fallsissa. Hän opiskeli alemman korkeakoulututkinnon Brigham Youngin yliopistossa ja Juris Doctor -tutkinnon Harvardin yliopiston oikeustieteellisestä vuonna 1977. Crapo on edustanut Idahoa Yhdysvaltain edustajainhuoneessa vuosina 1993–1999 ja senaatissa vuodesta 1999, jossa hänen nykyiten kautensa päättyy vuonna 2023. Crapo on saanut Boy Scouts of American Distinguished Eagle Scout Awardin ja toipunut eturauhassyövästä.
Crapo on mormoni. Hän meni kesäkuussa 1974 naimisiin Susan Diane Hasletonin kanssa, ja parilla on lapset Michelle, Brian, Stephanie, Lara ja Paul.
David Cotterill

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Rhys George Best Cotterill
Syntymäaika: 4. joulukuuta 1987 (ikä 36)
Syntymäpaikka: Cardiff, Wales
Pelipaikka: oikea laitalinkki
Pituus: 175 cm
Paino: 71 kg
Seura
Seura: vapaa pelaaja
Junioriseurat
: Bristol City
Seurat
| Vuodet | Seura | O | (M) |
| 2005–2006 | Bristol City | 62 | (8) |
| 2006–2008 | Wigan Athletic | 18 | (1) |
| 2008 | → Sheffield United (laina) | 16 | (0) |
| 2008–2009 | Sheffield United | 38 | (6) |
| 2009–2012 | Swansea City | 35 | (4) |
| 2011 | → Portsmouth (laina) | 15 | (1) |
| 2012 | Barnsley | 11 | (1) |
| 2012–2014 | Doncaster Rovers | 84 | (14) |
| 2014–2017 | Birmingham City | 103 | (14) |
| 2017 | → Bristol City (laina) | 13 | (2) |
| Yhteensä | Yhteensä | 395 | (51) |
Maajoukkue
|  | Wales U19 | 3 | (1) |
|  | Wales U21 | 9 | (4) |
| 2005– | Wales | 24 | (2) |
 Seurajoukkueuran tilastot kattavat vain kansalliset sarjat, päivitetty 27. joulukuuta 2017.  Maajoukkueuran tilastot päivitetty 27. joulukuuta 2017.
David Rhys George Best Cotterill (s. 4. joulukuuta 1987 Cardiff, Wales) on walesilainen jalkapalloilija. Pelipaikaltaan hän on oikea laitalinkki. Cotterill on vapaa pelaaja. Viimeksi hän edusti Birmingham Cityä vuosina 2014–2017.
Cotterill on pelannut valtaosan urastaan Englannin mestaruussarjassa, jossa hän on edustanut Sheffield Unitedia, Swansea Cityä, Portsmouthia, Barnsleya, Doncaster Roversia, Birmingham Cityä ja Bristol Cityä yhteensä 271 ottelussa, joissa hän on tehnyt 32 maalia (tilanne 27. joulukuuta 2017).
Englannin Valioliigassa Cotterill pelasi vuosina 2006–2007 Wigan Athleticissä 18 ottelua, joissa hän teki yhden maalin – 6. joulukuuta 2006 2–0-vierasvoitossa West Ham Unitedista.
Cotterill kuului Walesin joukkueeseen EM-kilpailuissa 2016. Hän ei kuitenkaan pelannut turnauksessa.
David Cook (albumi)

| David Cook David Cook |
| --- | --- | --- |

Studioalbumin tiedot
 Julkaistu: 18. marraskuuta 2008
 Tuottaja(t): Rob Cavallo
 Tyylilaji: poprock, vaihtoehtorock, post-grunge
 Kesto: 52.40
 Levy-yhtiö: RCA Records, 19 Recordings
David Cookin muut studioalbumit
| Analog Heart 2006 | David Cookin 2008 | This Loud Morning 2011 |
Singlet albumilta David Cook
 ”Light On” Julkaistu: 30. syyskuuta 2008  ”Come Back to Me / Bar-ba-sol” Julkaistu: 23. maaliskuuta 2009
David Cook on samannimisen laulajan albumi, joka julkaistiin 18. marraskuuta 2008.
Kappaleet

Declaration – 3.13
Heroes – 3.27
Light On – 3.49
Come Back to Me – 4.07
Life on the Moon – 3.38
Bar-ba-sol – 4.27
Mr. Sensitive – 3.37
Lie – 3.49
I Did it For You – 3.49
Avalanche – 4.32
Permanent – 2.56
A Daily AntheM – 4.23 (Piilotettu kappale ”Kiss on the Neck”)
The Time of My Life – 4.23 (bonuskappale)
My Last Request – 3.30 (iTunes bonuskappale)
Breathe Tonight – 3.03 (Japani & Walmart bonuskappale)
Copa América Femenina

| Copa América Femenina |
| --- | --- |
Laji:  Jalkapallo
Maa(t):  Etelä-Amerikka
Perustettu:  1991
Joukkueita:  10
Hallitseva mestari:   Brasilia
Eniten mestaruuksia:   Brasilia (8)
Copa América Femenina (aikaisemmin Campeonato Sudamericano de Fútbol Femenino) on Conmebolin järjestämä jalkapalloturnaus maanosan mestaruusturnaus, joka on suunnattu naismaajoukkueille. Turnaus järjestetään neljän vuoden välein. Ensimmäisen kerran turnaus järjestettiin vuonna 1991. Menestynein joukkue on Brasilia, joka on voittanut yhdeksästä turnauksesta kahdeksan. Brasilian lisäksi vain Argentiina on pystynyt voittamaan Copa Américan.
Pelimuoto

Viime vuosina turnaus on järjestetty siten, että osallistuvat 10 maata on jaettu kahteen lohkoon. Alkulohkoissa kaikki joukkueet pelaavat yhden ottelun jokaista muuta joukkuetta vastaan. Lohkojen kaksi parasta joukkuetta etenevät jatkolohkoon, jossa joukkueet pelaavat lohkon sisällä yhden ottelun muita joukkueita vastaan. Jatkolohkon voittaja voittaa samalla koko turnauksen.
Turnaukset

| Vuosi | Isäntämaa | Joukkuemäärä | Voittaja | Toinen | Kolmas | Neljäs |
| --- | --- | --- | --- | --- | --- | --- |
| 1991 |  Brasilia | 3 |  Brasilia |  Chile |  Venezuela |  |
| 1995 |  Brasilia | 5 |  Brasilia |  Argentiina |  Chile |  Ecuador |
| 1998 |  Argentiina | 10 |  Brasilia |  Argentiina |  Peru |  Ecuador |
| 2003 |  Peru | 10 |  Brasilia |  Argentiina |  Kolumbia |  Peru |
| 2006 |  Argentiina | 10 |  Argentiina |  Brasilia |  Uruguay |  Paraguay |
| 2010 |  Ecuador | 10 |  Brasilia |  Kolumbia |  Chile |  Argentiina |
| 2014 |  Ecuador | 10 |  Brasilia |  Kolumbia |  Ecuador |  Argentiina |
| 2018 |  Chile | 10 |  Brasilia |  Chile |  Argentiina |  Kolumbia |
| 2022 |  Kolumbia | 10 |  Brasilia |  Kolumbia |  Argentiina |  Paraguay |
Mike DeWine

| Mike DeWine |
| --- | --- |

Ohion 70. kuvernööri
 14. tammikuuta 2019 –  
Varakuvernööri:  Jon A. Husted
Edeltäjä:  John Kasich
Ohion 50. oikeusministeri
 10. tammikuuta 2011 – 14. tammikuuta 2019  
Kuvernööri:  John Kasich
Edeltäjä:  Richard Cordray
Seuraaja:  Dave Yost
Yhdysvaltain senaattori Ohiosta
 3. tammikuuta 1995 – 3. tammikuuta 2007  
Edeltäjä:  Howard Metzenbaum
Seuraaja:  Sherrod Brown
Ohion 59. varakuvernööri
 14. tammikuuta 1991 – 12. marraskuuta 1994  
Kuvernööri:  George Voinovich
Edeltäjä:  Paul Leonard
Seuraaja:  Nancy Hollister
Yhdysvaltain edustajainhuoneen jäsen Ohion 7. vaalipiiristä
 3. tammikuuta 1983 – 3. tammikuuta 1991  
Edeltäjä:  Bud Brown
Seuraaja:  Dave Hobson
Henkilötiedot
Syntynyt: 5. tammikuuta 1947 (ikä 77) Yellow Springs, Ohio, Yhdysvallat
Ammatti:  poliitikko
Puoliso:  Frances Struewing
Lapset:  8
Tiedot
Puolue:  republikaanit
Tutkinnot:  Miamin yliopisto Ohion pohjoinen yliopisto
Aiheesta muualla
www.mikedewine.com
Richard Michael DeWine (s. 5. toukokuuta 1947 Yellow Springs, Ohio, Yhdysvallat) on yhdysvaltalainen poliitikko, joka on toiminut Ohion kuvernöörinä tammikuusta 2019 lähtien. DeWine toimi Yhdysvaltain senaatissa vuosina 1995–2007. George Voinovichin kuvernöörikauden aikana DeWine toimi Ohion varakuvernöörinä. Vuonna 2010 DeWine valittiin osavaltion oikeusministeriksi. Toisen kauden hän sai 2014. Vuoden 2018 kuvernöörinvaaleissa hän päihitti demokraattien Richard Cordrayn.
Detlev-Rohwedder-Haus

Detlev-Rohwedder-Haus Berliinissä.
Detlev-Rohwedder-Haus on monumentaalinen virastorakennus Berliinin keskustassa, Wilhelmstrassen ja Leipziger Strassen varrella.
Talo rakennettiin alun perin 1935–1936 kansallissosialistisen Saksan ilmailuministeriölle (saks. Reichsluftfahrtministerium). Sen suunnitteli arkkitehti Ernst Sagebiel. Valmistuessaan rakennuksessa oli 2 000 virastohuonetta ja se oli tuolloin 56 000 neliömetrin pinta-alallaan Berliinin suurin virastorakennus. Saksan demokraattisen tasavallan (DDR) aikana se kantoi nimeä Haus der Ministerien (”ministeriöiden talo”). 1990-luvulla rakennus oli Treuhandanstaltin eli DDR:n valtiollisen omaisuuden yksityistämisestä vastanneen viraston keskuspaikka. Nykyisin se on Saksan valtiovarainministeriön käytössä.
Rakennus nimettiin vuonna 1992 Treuhandanstaltin johtajan Detlev Karsten Rohwedderin mukaan, joka oli edeltävänä vuonna kuollut salamurhan uhrina, mahdollisesti terroristiryhmä Punaisen armeijakunnan (RAF) surmaamana.
Dark Fortress

Dark Fortress vuonna 2016.
Dark Fortress on Landshutissa  vuonna 1994 perustettu saksalainen black metal -yhtye.
Dark Fortressin perusti kitaristi Asvargr. Vuonna 1996 julkaistiin demo Rebirth of the Dark Age ja vuonna 1997 Barad Dûrin kanssa jaettu albumi Towards Immortalitiy. Ensimmäinen täysimittainen levyjulkaisu oli Tales from Eternal Dusk, joka julkaistiin Red Stream -yhtiön kautta 2001.
Yhtyeen laulaja Azatoth jätti bändin toukokuussa 2007 henkilökohtaisista syistä. Uusi laulaja löytyi kolmen kuukauden kuluttua. Morean on freelance-säveltäjä ja progressiivisen death/thrash -bändi Noneuclidin kitaristi.
Jäsenet

Morean - laulu
Asvargr - kitara
V Santura - kitara
Draug - basso
Paymon - koskettimet
Seraph - rummut
Diskografia > Studioalbumit

Tales from Eternal Dusk (2001)
Profane Genocidal Creations (2003)
Stab Wounds (2004)
Séance (2006)
Eidolon (2008)
Ylem (2010)
Venereal Dawn (2014)
Spectres from the Old World (2020)
Diskografia > Splitit

Towards Immortalitiy (Barad Dûrin kanssa) (1997)
Diskografia > Demot

Rebirth of the Dark Age (1996)
Aiheesta muualla

Viralliset sivut (englanniksi)
Daniel Koskipalo

Daniel Koskipalo (s. 3. toukokuuta 2003) on suomalainen jalkapalloilija, joka edustaa FC Lahtea. Hänen pelipaikkansa on laitapuolustaja. Koskipalo on pelannut myös Lahden Reippaassa, ja hän on FC Reippaan kasvatti.
Mavado

| David Brooks |
| --- | --- |
 Mavado esiintymässä vuonna 2008.
Henkilötiedot
Syntynyt: 30. marraskuuta 1981 (ikä 42)
Ammatti:  muusikko, tuottaja, näyttelijä
Muusikko
Taiteilijanimi:  Mavado, Gully God
Laulukielet:  englanti
Aktiivisena:  2002-
Tyylilajit:  reggae, rap
Levy-yhtiöt:  VP Records We the Best Music Group
  [ Muokkaa Wikidatassa ] [ ohje ]  
David Constantine Brooks (s. 30. marraskuuta 1981 Kingston, Jamaika), taiteilijanimeltään Mavado, on jamaikalainen reggaemuusikko, -tuottaja ja näyttelijä. Mavado on We the Best Music Groupissa.
Hän sanoo ihailevansa Bounty Killeriä ja 2Pacia.
Diskografia > Albumit

Gangsta for Life: The Symphony of David Brooks (2007)
Mr. Brooks...A Better Tomorrow (2009)
Diskografia > Riddimit

"Sing Song (Death Row Riddim)" (2010)
"Everything Inna Hole (Gun Show Riddim)" (2010)
"Unda Yuh Skirt (Catalog Riddim)" (2010)
"House Top (Roof Top Riddim)" (2010)
"Hold Me (Sex Appeal Riddim)" (2010)
"Can't Believe (Stage Mix Riddim)" (2010)
Diskografia > Singlet

"Weh Dem A Do" (2006)
"Emergensy" (mukana Ace Hood) (2011)
"Survivor" (mukana Akon) (2011)
Aiheesta muualla

Mavado Myspacessa (englanniksi)
Mikael Ehn (näyttelijä)

Mikael Ehn on kangasalalainen lapsinäyttelijä, joka tuli tunnetuksi Michael Caffreyn roolistaan Tampereen Työväen Teatterin Billy Elliot -musikaalissa. Ehn esiintyy myös vuonna 2022 ensi-iltansa saaneessa lastenelokuvassa Etsivätoimisto Henkka & Kivimutka. Elokuva perustuu Kalle Veirton kirjoittamaan kirjasarjaan.
De Sanctis–Cacchionen oireyhtymä

De Sanctis–Cacchionen oireyhtymä on äärimmäisen harvinainen autosomissa peittyvästi periytyvä oireyhtymä. Siihen liittyy xeroderma pigmentosum -oireita iholla ja silmissä. Oireyhtymästä kärsivillä on esiintynyt neurologisia poikkeavuuksia, kuten mikrokefaliaa, ataksiaa ja refleksien heikkoutta. On kuvattu kehitysvammaisuutta, lyhytkasvuisuutta ja kivesten sekä munasarjojen kehittymättömyyttä.
Metsä Group

| Metsä Group (Metsäliitto Osuuskunta) |
| --- | --- |

Yritysmuoto:  osuuskunta
Perustettu:  1947
Toimitusjohtaja:  Ilkka Hämälä
Puheenjohtaja:  Jussi Linnaranta
Kotipaikka:  Helsinki
Toimiala:  metsäteollisuus
Tuotteet:  puutuotteet, sellu, kartonki ja pehmo- ja tiivispaperit
Liikevaihto:   6 110 milj. € (2023)
Liikevoitto:   498 milj. € (2023)
Henkilöstö:   9 464 (2023)
Emoyhtiö:  Metsäliitto Osuuskunta
Tytäryhtiöt:  Metsä Board Oyj  Metsä Fibre Oy  Metsä Forest (osuuskunnan osa)  Metsä Tissue Oyj  Metsä Wood (osuuskunnan osa)
Kotisivu:  www.metsagroup.fi
Infobox OKVirheellinen NIMI-arvo: 
Metsä Groupin pääkonttori Espoon Tapiolassa
Metsä Group (virallisesti Metsäliitto Osuuskunta) on noin 30 maassa toimiva metsäteollisuuskonserni. Konsernin yhteenlaskettu liikevaihto vuonna 2023 oli noin 6,1 miljardia euroa, ja se työllistää noin 9 500 henkilöä. Metsä Groupin päämarkkina-alueet ovat Eurooppa ja Aasia. Osuuskunnan pääkonttori on Espoon Tapiolassa.
Konsernin liiketoiminta-alueet ovat puutuotteet (Metsä Wood), sellu (Metsä Fibre), kartonki (Metsä Board), pehmo- ja tiivispaperit (Metsä Tissue), puunhankinta ja metsäpalvelut (Metsä Forest) sekä innovaatioyhtiö Metsä Spring. Metsä Groupin tuotteiden pääraaka-aineet ovat pohjoinen puu.
Vuoden 2012 helmikuussa Metsäliitto Osuuskunta muutti markkinointinimensä Metsä Groupiksi.
Vuonna 2017 Metsä Group oli liikevaihdolla mitattuna Suomen 15. suurin yritys.
Metsä Groupin emoyhtiön Metsäliitto Osuuskunnan omistavat yli 90 000 suomalaista metsänomistajaa. Metsäliitto Osuuskunnan jäsenet omistavat yhteensä lähes puolet Suomen yksityismetsistä.
Historia

1900-luvun alussa suomalaiset metsänomistajat yhdistivät voimansa saavuttaakseen vahvemman neuvotteluaseman puukaupassa. Toiminta alkoi yhteismyynneillä ja vuonna 1934 perustettu Metsäliitto Oy jatkoi sitä aluksi puun viennillä. Vuonna 1947 osuuskunnaksi muuttunut Metsäliitto aloitti teollisen toimintansa omalla sahaustoiminnalla ja 1950-luvulla toiminta laajeni kemialliseen metsäteollisuuteen.
Metsäliiton toiminta laajeni ja kansainvälistyi nopeassa tahdissa 1960-luvulta lähtien ja merkittäviä virstanpylväitä Metsäliiton historiassa olivat muun muassa Metsä-Serlan muodostaminen G. A. Serlachius Osakeyhtiön ja Metsäliiton Teollisuus Oy:n kombinaatiofuusion tuloksena vuonna 1987 sekä selluteollisuuden kasvu ja kehitys Metsä-Botnia Oy:n puitteissa. 1990-luvun kasvun aikana Metsäliitto pyrki kotimaan investointien ohella myös maan rajojen ulkopuolisille markkinoille.
2000-luvulle tultaessa Metsäliitto-konsernilla oli 25 000 työntekijää kymmenissä eri maissa. Viime vuosien voimakkaan rakennemuutoksen tuloksena konsernia on voimakkaasti tiivistetty. Vuoden 2012 helmikuussa se muutti nimensä Metsä Groupiksi ja uudisti yritysilmeensä. Samassa yhteydessä myös konsernin liiketoiminta-alueiden nimet yhtenäistyivät. Metsä Group otti käyttöön uuden yritystunnuksen, hirvenpään, joka on modernisoitu versio Metsä-Serlan (nyk. Metsä Boardin) aiemmin käyttämästä, Erik Bruunin suunnittelemasta logosta.
Historia > Metsäliitto syntyy

Osuustoiminta-aate oli levinnyt 1900-luvun alkupuoliskolla Suomessa monilla eri aloilla. Metsäteollisuuden puolella asia oli avoin – metsänostajina olivat ns. metsäfirmat, jotka olivat ”rengastuneet” eli kartellisoituneet. Kartellit pitivät raakapuun hintoja kurissa. Tilanne kärjistyi erityisesti vuosien 1929–1932 lamakautena. Tilannetta kuvasi ensimmäinen, pitkäaikainen Osuuskunta Metsäliiton toimitusjohtaja Ilmari Kalkkinen 
vuonna 1959:
»Perustamisaikana vallitsi synkkä lamakausi. Taloja ja sukuja siirtyi vanhoilta kotikonnuiltaan pois, puutavaran hinta laski parissa viikossa odottamattoman jyrkästi eikä siitä enää maksettu sellaisia hintoja, joilla olisi velkoja suoritettu ja taloja pidetty pystyssä. Tämä oli keinottelijoiden kultaista aikaa. Melkein ilmaiseksi ostettiin puuta ja ostajan kovilla ehdoilla.»
Metsäliitto perustettiin 23. tammikuuta 1934 suuren laman hellittäessä. Talonpoikaiset metsänomistajat liittoutuivat sen aikaisen suurmetsäteollisuuden kartelleja vastaan. Suomalaiset metsänomistajat yhdistivät voimansa saavuttaakseen vahvemman neuvotteluaseman puukaupassa. Periaatteena oli osuustoiminta ja tavoitteena raakapuun hinnan kohottaminen.
Keskeinen sen aikainen toimija asiassa oli Maataloustuottajain Keskusliitto MTK, joka oli perustetussa Metsäliitto Oy:ssä suurin omistaja. Perustetun yhtiön johtokunnan puheenjohtajaksi tuli maanviljelijä, fil.maist. Lauri Palojärvi. Tavoite perustetulla yhtiöllä oli ”koota yhdessä puuta ja myydä sitä isoina erinä sinne, missä sai parhaimman hinnan – käytännössä ulkomaille”. Metsäliitosta tuli siis vaihtoehtoinen myyntikanava ja kilpailun luoja.
Metsäliiton syntymisen lopullinen vauhdittaja oli vuoden 1933 lopulla solmittu suuri raakapuun toimitussopimus Ranskaan – suuruudeltaan 90 000 pinokuutiometriä. Toimitus onnistui, jonka mahdollisti sen aikaisten metsänhoitoyhdistysten aktiivinen osallistuminen hankintakaupan järjestelyihin. Metsäliiton perustamisen ja onnistuneen suurtoimituksen myötä oli otettu ensimmäinen askel metsänomistajien puolelta. Pienpuun viennistä muodostuikin 1930-luvulla Metsäliiton silloisen toiminnan tukijalka. Hintataso metsänomistajille kohosi muun talouden nousun myötä huippukauden ollessa 1937–1938. Kyseisenä hakkuukautena Metsäliitto myi puuta 438 300 pinokuutiometriä.
Sotavuosien 1939–1945 aikana Metsäliitto oli osa kansallista puupolttoaineen toimittajaketjua.
Historia > Laajentuva monialainen puunjalostusosuuskunta

Vuoden 1959 osuuskunta Metsäliittoa perustamisestaan lähtien johtanut metsäneuvos Ilmari Kalkkinen jäi eläkkeelle. Hänen seurajakseen tuli Viljo A. Kytölä, joka oli ollut jo pitkään Metsäliitossa. Hän toimi niin osuuskunnan johtokunnan puheenjohtajana kuin toimitusjohtajana. Edessä oli laajeneva ja monipuolistuva osuuskunta laajoine investointeineen.
Kaakkois-Suomeen Lappeenrantaan Metsäliitto rakensi syksyllä 1961 uuden Metsä-Saimaan sahan, rimalevytehtaan ja höyryvoimalaitoksen rakennustyöt syksyllä 1961  Osakkuussyhtiö Kemi Oy:ssä käynnistettiin vuonna 1961 yhtiössä tehtäviä investointeja varten osakeanti, jonka seurauksena Metsäliiton osuus yhtiössä kasvoi 14 %:sta 17 %:iin. Samana vuonna Äänekoskella käynnistettiin uusi sellutehdas. Kartonkitehdas käynnistyi Äänekoskella vuonna 1966.
Kiihkeimmän keskustelun aikaansai kuitenkin Kuopion rakennettavaksi suunniteltu Savon Sellu -hanke, joka sai lähtölaukauksen huhtikuussa 1962. Hanke oli osa ajalle tyypillisiä kehitysalueille suunniteltuja teollistamishankkeita, joihin presidentti Kekkonenkin otti aktiivisen, myönteisen kannan. Hankkeella oli alun perin vastustajina Suomen Pankki, MTK ja suuret metsäyhtiöt. Metsäliittokin oli kriittinen hankkeelle, mutta valtion rahoitusjärjestelyt saivat Metsäliiton matkaan. Metsäliitto vaatimus tehtaan tuotantosuunnaksi oli aallotuskartonki, mikä poikkesi alkuperäisestä paikallisten toimijoiden haluamasta paperitehtaasta. Sellua ja kartonkia tuottanut tehdas käynnistyi vuonna 1968.
Metsäliitto laajensi toimintaansa 1960-luvun puolivälissä läntisellä Uudellemaalle Lohjalle. Se osti Oy Faner Ab:n vaneritehtaat Lohjalta ja Punkalaitumelta. Samalle paikkakunnalle Metsäliitto oli rakentamassa omaa paperitehdastaan perustamansa  Metsäliiton Paperi Oy:n nimissä. Paperitehtaan sijoituspaikaksi tuli Lohjan Jönsböle, ja tehdas käynnistyi helmikuussa 1966.
Laajamittainen laajennusohjelma ja puun heikko menekki ajoivat Metsäliiton 1960-luvun puolivälissä vakavaan kriisiin. Tilanne ratkesi Suomen Pankin silloisen pääjohtajan Klaus Wariksen myöntämällä rahoituksella ja neuvotteluilla muiden metsäyhtiöiden kanssa, jotta ne ryhtyivät ostamaan Metsäliiton ylimääräistä puuraaka-ainetta.,
Historia > Laajentuminen pakottaa muuttamaan yritysrakennetta - Metsäliitto-Yhtymä syntyy

Laajennusten myötä Metsäliitto oli muuttunut raakapuun vientiin keskittyneestä yrityksestä jäseniltä ostettua puuta jalostavaksi metsäteollisuusyritykseksi. Vuonna 1973 muodostettiin Metsäliitto-Yhtymä, joka muodostui raakapuun hankinnasta vastaavasta osuustoiminnallisesta osasta ja puuta jalostavasta Metsäliiton Teollisuus Oy:stä, johon kuuluivat kaikki Metsäliiton teolliset yksiköt. Yhtymän pääjohtajaksi tuli jo aiemmin Metsäliitolla työskennellyt, mutta ennen tätä nimitystään Raision tehtaat Oy:n palveluksessa työskennellyt Veikko Vainio, osuuskuntaa johti toimitusjohtajana Mikko Wuoti ja Metsäliiton Teollisuutta aiemmin Lohjan Kirkniemen tehtaiden johtajana toiminut Pentti Rautalahti. Molempien johtokunnan puheenjohtajana oli Veikko Ihamuotila, MTK:n ykkösmies. Metsäliitto siirsi 1970-luvun alussa pääkonttorissa Espoon Tapiolaan.
1960-luvun lopulla metsäteollisuudessa todettiin, että Pohjanmaan alueella oli mahdollisuus laajentaa puunjalostusta. Tältä pohjalta syntyi selluyhtiö Oy Metsä-Botnia Ab Kaskisiin vuonna 1973, jonka perustajina olivat Metsäliitto 51 %:n osuudella sekä perinteikkäät teollisuusyritykset Nokia ja G.A. Serlachius Oy. Tehdas valmistui öljykriisin aikana vuonna 1978, ja sen vuotuinen tuotantokapasiteetti oli 250 000 tonnia markkinasellua.,
Metsäliitto-Yhtymälle 1980-luvun alkupuolisko oli taloudellisesti menestyksellistä aikaa. Jäsenistöä oli jo 130 000. Samanaikaisesti yhtymä laajeni myös ulkomaille hankkimalla aaltopahvitehtaita Tanskasta ja Kreikasta. Kotimaassa oli käynnissä jatkuvasti investointeja. Äänekoskella vanhat sulfaatti- ja sulfiittiselluloosatehtaat ajettiin alas, ja tilanne rakennettiin vuonna 1985 käyttöönotettu uusi Metsä-Botnian 500 000 tonnia vuodessa havu- ja lehtipuusellua tuottava tehdas. Äänekosken sellutehtaan puunhankinnassa saatavien tukkien sahaamiseksi Metsäliitto hankki kolmanneksen Serlachiuksen silloin omistamasta Vilppulassa sijainneesta Pohjan Sahasta.